András Fáy

András Fáy (1786–1864) oli unkarilainen kirjailija ja yhteiskunnallinen toimija, unkarilaisen uudistusaikakauden innokkaimpia vaikuttajia.

Fáy julkaisi runsaasti kaunokirjallisia teoksia: romaaneja, satuja, novelleja, näytelmiä (etupäässä huvinäytelmiä) ja runoja, kuten myös yhteiskunnallis-taloudellisia kirjoituksia. Kaunokirjallisista teoksista merkittävimpiä ovat sadut ja aforismit: Fáy András meséi és aphorizmái (1820), Fáy András ujabb eredeti meséi és aphorizmái (1825) sekä romaani A Bélteky ház ('Béltekyn perhe', 1832), joka on ensimmäinen unkarilainen yhteiskunnallinen romaani. Fáy perusti myös Unkarin ensimmäisen säästöpankin.

Lähteet

Aiheesta muualla

Unkarilaiset kirjailijat
Vuonna 1786 syntyneet
Vuonna 1864 kuolleet